סמבוסק

ממוזער|סמבוסק (אתיופיה)
סמבוסק (במקור בערבית; سامبوساش נהגה סמבוסאש וברוב מדינות אסיה והמזרח התיכון נהגה: סמבוסך) הוא מאפה פופולרי בעיראק ובמטבחים המזרח-תיכוניים. בדרך כלל, מאפה בצק זה ממולא בחומוס, בבשר או בגבינות, ומוגש בתחילת הארוחה כמתאבן.
המילה "סמבוסק" הגיעה מפרסית אמצעית, בה "סנבוסג" פירושו "מאפה משולש", דרך הערבית. בטורקיה ובאסיה התיכונה קוראים לכיסן בשם דומה "סַמְסָה", באתיופיה – "סמבוסה" ובהודו – "סַמוֹסָה" (Samosa).

גרסאות
לרוב מטגנים את הסמבוסק בשמן עמוק. קיימות גרסאות נטולות בשר לסמבוסק, בהן הוא ממולא בחומוס או בגבינות. סמבוסק עם גבינה אופים בתנור.

אצל יהודי עיראק, סמבוסק גבינה מכונה "סמבוסק בג'יבן" או "מחבוז". חלק מהעיראקים נוהגים להוסיף למלית הגבינה חוויאג'.

במאפיות בישראל קיים גם סמבוסק פיצה. זהו בצק פיצה עם שומשום בצורת משולש גדול, ממולא ברוטב פיצה, אורגנו וגבינה.

כמו כן, קיים גם סמבוסק ביצה, זהו בצק סמבוסק עם שומשום בצורת משולש גדול, ממולא בגבינה ואורגנו. לאחר האפייה מוסיפים ביצה קשה פרוסה.

אצל העדה הדרוזית, קיים מאכל מסורתי המכונה "פטאייר" – סמבוסק במילוי תרד בר וירקות. הוא נמכר בישראל ביישוב הדרוזי חורפיש.

בעדה הקווקזית, קיים מאכל מסורתי המכונה "צ'יבורקי" – מאפה מטוגן במילוי בשר.

 בדרום אסיה 
גרסת הסמוסה של הסמבוסק נאכלת כחטיף במטבחי דרום אסיה ובייחוד בהודו, בבנגלדש, בנפאל באוזבקיסטן, בטג'יקיסטן ובפקיסטן. מקורו של מאכל זה במאה ה-10 במרכז אסיה.

מאכל זה לרוב עשוי בצורת משולש או ארבעון, והוא עשוי בצק הממולא תפוחי אדמה, בצל ואפונה המטוגן בשמן עמוק.

יש הממלאים את המאפה במיני בשר או דגים. המילוי מתובל בתבלינים שונים ובהם צ'אטני, מנטה, כוסברה או תמרינדי.

הסמוסה מוגשים לרוב כחלק מצ'אט (מגש חטיפים) ועימו מוגשים יוגורט, צ'אטני וצ'אט מסאלה.

מקור המאכל במזרח התיכון, משם הוא עבר לתת-היבשת ההודית בתקופת סולטנות דלהי. עם עליית הפופולריות של המטבח ההודי באירופה ובארצות הברית הפך גם מאכל זה למאכל פופולרי, הנמכר הן במסעדות והן כמזון מוכן וקפוא במרכולים.

גרסאות אחרות של המאכל, שבהן הבצק נאפה במקום טיגונו בשמן עמוק, הפכו נפוצות במערב משיקולים בריאותיים.

בישראל
הסמבוסק הגיע לישראל כחלק מהמסורת הקולינרית של עדות המזרח. על-פי היסטוריון המזון גיל מרקס, הסמבוסק הפך לחלק מארוחת השבת ביהדות ספרד כבר במאה ה-13.

יהודי עיראק נוהגים לאכול סמבוסק ממולא בקטניות ובשר בפורים, על פי המובא בבן איש חי:

הסמבוסק מהווה מאפה בצק פופולרי בישראל, בדומה לבורקס. על מאכל זה נכתב השיר הפארודי "תן לי סמבוסק" במסגרת תוכנית הטלוויזיה הקומית "שידורי המהפכה" של הקומיקאים אסי כהן וגורי אלפי.

הסמבוסק דומה מאוד למאפה הפטאייר, מאפה מאזור הלבנט הנפוץ בקרב ערביי ישראל.

ראו גם
פטאייר
קלצונה
בורקס
אמפנדה
זיוה (מאכל)

קישורים חיצוניים

 מבחר מתכוני סמבוסק עם ערך תזונתי באתר FoodsDictionary
 מתכון לסמבוסק גבינה של סער אהרוני בפורטל הקולינריה נתניה מבשלת
 מתכון לסמבוסק בג`בן - סמבוסק במילוי גבינה מהמטבח העיראקי המפורסם

 מתכון באתר על השולחן

 מתכון באתר msn
 קשר הסמוסה - ההיסטוריה של המאכל 

 הערות שוליים 

קטגוריה:המטבח הים-תיכוני
קטגוריה:המטבח העיראקי
קטגוריה:המטבח הפלסטיני
קטגוריה:מתאבנים
קטגוריה:מאפים
קטגוריה:המטבח הערבי: מאפים
קטגוריה:מאכלי פורים
קטגוריה:ישראל: אוכל רחוב
קטגוריה:המטבח הערבי: אוכל רחוב
קטגוריה:המטבח הערבי: ממולאים
קטגוריה:מאפים ממולאים
קטגוריה:המטבח ההודי
קטגוריה:המטבח הבורמזי
קטגוריה:המטבח הפקיסטני
קטגוריה:המטבח המלזי
קטגוריה:המטבח הסינגפורי
קטגוריה:המטבח הבנגלי
קטגוריה:המטבח המרכז-אסייתי
קטגוריה:אוכל רחוב
קטגוריה:המטבח הנפאלי
קטגוריה:מאכלי האפטאר